NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului privind declanșarea procedurilor de expropriere a tuturor imobilelor proprietate privată care constituie coridorul de expropriere al** lucrării de utilitate publică de interes național "Autostrada de centură București, sector Centură Nord km 0+000 – km 52+770", pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu |

**Secțiunea 2.**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Autostrada de centură București km 0+000 – km 100+900, care este formată din două sectoare, respectiv sectorul Centură Nord de la km 0+000 - km 52+770 și Sector Centură Sud de la km 52+770 – km 100+900, asigură o legătură directă între Autostrada A1 - București - Pitești și Autostrada A2 - București Constanța. Această autostradă va asigura fluidizarea întregului trafic rutier care tranzitează zona capitalei precum și fluidizarea traficului generat de marile centre urbane din zona de influență a autostrăzii.  Pentru realizarea obiectivului „Autostrada de centură București, sector Centură Nord km 0+000 – km 52+770”, este necesară declanșarea procedurilor de expropriere pentru imobilele proprietate privată care sunt afectate de această lucrare de utilitate publică de interes național.  Prin Hotărârea Guvernului nr. 233/2008 au fost aprobați indicatorii tehnico – economici atât pentru obiectivul de investiții "Autostrada de centură Bucureşti", sector Centura Nord km 0+000 - km 52+770, cât şi pentru obiectivul de investiţii "Autostrada de centură Bucureşti", sector Centura Sud km 52+770 - km 100+900.  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările si completările ulterioare și de Hotărârea Guvernului nr. 53/2011 pentru aprobarea Normelor Metodologice de aplicare a acesteia pentru acele imobile proprietate privată care constituie coridorul de expropriere aferent proiectului.  În conformitate cu art. 5 din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare, expropriatorul a întocmit o documentație tehnico – economică cuprinzând coridorul de expropriere stabilit pe baza studiului de fezabilitate în variantă finală și lista proprietarilor/deținătorilor imobilelor care constituie coridorul de expropriere situate pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu, așa cum rezultă din evidența Oficiilor de Cadastru şi Publicitate Imobiliară Ilfov şi Giurgiu, care cuprinde sumele individuale aferente despăgubirilor estimate de către expropriator pe baza rapoartelor de evaluare întocmite, având în vedere expertizele întocmite și actualizate de camerele notarilor publici.  Suma necesară aferentă despăgubirii pentru imobilele proprietate privată situate pe amplasamentul lucrării de utilitate publică este de **29.754 mii lei** pentru **1514 imobile** cu suprafață totală de **1.569.021 mp**. |
| 11.În cazul proiectelor de acte normative care transpun legislația comunitara sau creează cadrul pentru aplicarea directa a acesteia | Proiectul de act normativ nu se referă la acest domeniu. |
| 2.Schimbări preconizate | Pentru prezentul proiect de act normativ este necesară suma de **29.754 mii** **lei**, pentru o suprafață totală de **1.569.021 mp** reprezentând un număr de **1514 imobile**, astfel cum rezultă din anexa nr. 2.  Aceasta rezultă din Raportul de expertiză întocmit în anul 2020 de către experţii autorizaţi ANEVAR Grădinaru Nicoleta, deţinatoare a Legitimației nr. 12964/2020 respectiv Grădinaru Nicolae deţinator al Legitimației nr. 12963/2020, în conformitate cu dispozițiile Legii nr. 255/2010 privind exproprierea pentru cauză de utilitate publică necesară realizării unor obiective de interes naţional, judeţean şi local, cu modificările şi completările ulterioare şi de Hotărârea Guvernului nr. 53/2011 pentru aprobarea Normelor Metodologice de aplicare a acesteia, avându-se în vedere expertizele întocmite și actualizate de camerele notarior publici.  Prin prezentul act normativ se propune aprobarea:  1) amplasamentului lucrării de utilitate publică de interes național ,,Autostrada de centură București, sector Centură Nord km 0+000 - km 52+770, conform anexei nr. 1 la proiectul de act normativ;  2) declanșării procedurilor de expropriere pentru imobilele proprietate privată supuse exproprierii, care constituie coridorul de expropriere a lucrării de utilitate publică de interes național, situate pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu;  3) listei proprietarilor de imobile proprietate privată supuse exproprierii, situate pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu, așa cum rezultă din evidențele unităților administrativ – teritoriale, precum şi a sumelor individuale estimate de către expropriator, aferente despăgubirilor în valoare de **29.754 mii lei**, pentru un număr de **1514 imobile**, pentru o suprafață de **1.569.021 mp**, în conformitate cu anexa nr. 2**.** |
| 3.Alte informații | Documentația tehnico-economică privind coridorul de expropriere al lucrării a fost avizată de către Oficiile de Cadastru şi Publicitate Imobiliară Ilfov şi Giurgiu.  În situația în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată.  În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publică şi ale Legii nr. 255/2010 cu modificările si completările ulterioare. Uzul, uzufructul, abitaţia şi superficia, precum şi orice alte drepturi reale, cât şi concesionarea şi atribuirea în folosinţă se sting prin efectul exproprierii, titularii acestora având dreptul la despăgubiri în conformitate cu dispoziţiile art. 28 alin.(3) din Legea nr.33/1994 cu modificările si completările ulterioare si ale Legii 255/2010 cu modificările si completările ulterioare.  Precizăm faptul că o parte din imobilele proprietate privată ce fac obiectul prezentului proiect de act normativ nu au fost înscrise de către proprietari în cartea funciară în conformitate cu prevederile Legii cadastrului şi a publicităţii imobiliare, nr. 7/1996, republicată, cu modificările şi completările ulterioare.  În prezent nu este necesar să fie modificați indicatorii tehnico economici ai obiectivului de investiţie.  Facem mențiunea că întreaga suprafață de teren, obiect al proiectului de act normativ, care urmează a fi afectată de lucrările aferente realizării "Autostrada de centură Bucureşti", sector Centura Nord km 0+000 - km 52+770, situate pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu, face parte din coridorul de expropriere al acestei lucrări.  Pentru imobilele care au fost identificate ca fiind în proprietate privată a unităților administrativ – teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, potrivit cărora: ”*Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local*.” |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| 1.Impactul macroeconomic. | Proiectul de act normativ nu se referă la acest domeniu. |
| 11.Impactul asupra mediului concurenţial si domeniul ajutoarelor de stat. | Proiectul de act normativ nu se referă la acest domeniu. |
| 2.Impactul asupra mediului de afaceri. | Finalizarea acestui obiectiv duce la îmbunătăţirea condiţiilor mediului de afaceri. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3.Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea drumului. |
| 4.Impactul asupra mediului | Acest proiect de hotărâre a Guvernului nu are impact în acest domeniu |
| 5.Alte informaţii | Nu au fost identificate |

**Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii | Sumele individuale estimate de către expropriator aferente despăgubirilor pentru imobilele proprietate privată care constituie coridorul de expropriere al lucrării de utilitate publică de interes național ,,Autostrada de centură București”, sector Centură Nord km 0+000 – km 52+770, situate pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu sunt în cuantum total de 29.754 mii lei și se alocă de la bugetul de stat, prin bugetul Ministerului Transporturilor, Infrastructurii și Comunicațiilor, în conformitate cu Legea bugetului de stat pentru anul 2020, nr. 5/2020, la capitolul 84.01 "Transporturi", subcapitolul 03 "Transport Rutier", titlul 58 "Proiecte cu finantare din fonduri externe nerambursabile aferente cadrului financiar 2014 - 2020", articolul 58.03 - "Programe din Fondul de Coeziune - FC" | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ.  a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | După finalizarea procedurilor de expropriere este necesară elaborarea unui proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului. |
| 11 Compatibilitatea proiectului de act normativ cu legislaţia în domeniul achiziţiilor publice:  a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante." | Acest proiect de hotărâre a Guvernului nu se referă la acest domeniu. |
| 2.Compatibilitatea proiectului de act normativ cu legislaţia comunitară în materie | Acest proiect de hotărâre a Guvernului nu se referă la acest domeniu |
| 3.Decizii ale Curţii Europene de Justiţie şi alte documente | Acest proiect de hotărâre a Guvernuluinu se referă la acest domeniu |
| 4.Evaluarea conformităţii | Acest proiect de hotărâre a Guvernului nu se referă la acest domeniu |
| 5.Alte acte normative şi/sau documente internaţionale din care decurg angajamente | Acest proiect de hotărâre a Guvernuluinu se referă la acest domeniu |
| 6. Alte informaţii | Nu au fost identificate |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4.Consultările desfăşurate în cadrul comisiilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ nu se referă la acest subiect |
| 6. Alte informaţii | Nu au fost identificate |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra mediului. |
| 3. Alte informaţii | Nu au fost identificate |

**Secţiunea 8.**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de hotărâre nu se referă la acest domeniu |
| 2. Alte informaţii | Nu au fost identificate |

Pentru considerentele de mai sus, am elaborat alăturatul proiect de Hotărâre a Guvernului privind declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național ,,Autostrada de centură București, sector Centură Nord km 0+000 – km 52+770”,pe raza localităților Afumați, Corbeanca, Dragomirești Vale și Glina, din județul Ilfov și Joița, din județul Giurgiu, care în forma prezentată, a fost avizat de ministerele interesate şi pe care îl supunem spre adoptare.

**MINISTRUL TRANSPORTURILOR, INFRASTRUCTURII ȘI COMUNICAȚIILOR**

**LUCIAN NICOLAE BODE**

**AVIZĂM FAVORABIL:**

**MINISTRUL FINANȚELOR PUBLICE**

**VASILE – FLORIN CÎȚU**

**MINISTRUL JUSTIŢIEI**

**MARIAN CĂTĂLIN PREDOIU**